MODEL-PLAN DE INTERVENŢIE PERSONALIZAT

DOBRE VIOREL,

Liceul Teoretic, "Carol I" Feteşti, jud. Ialomiţa
I. INFORMAŢII DE BAZĂ:
Numele şi prenumele elevului: C. I.
Data naşterii: 15.06.2008.
Unitatea de învăţământ: ...........................................................
Domiciliul: Mun. Feteşti.
Tata: C. C. Vârsta: 42 Profesia: ...............………; Mama: C. N. Vârsta: 39, Profesia……………….
Alte date despre familie: 

Elevul mai are o soră care învaţă în aceeaşi şcoală dar care nu prezintă dificultăţi de învăţare. Familia manifestă o atitudine pozitivă faţă de activitatea şcolară, cere periodic informaţii despre evoluţia copilului şi este receptivă la sugestiile date de factorii educativi din şcoală. 
Echipa de intervenţie: profesorul de la clasă şi cadrul didactic de sprijin. 
Alte persoane implicate în program: profesorul psiholog, familia, asistentul social; 
Data de elaborare a programului: 16. 11. 2023. 
Durata de desfăşurarea a programului: 16. 11. 2023 - 21. 06. 2024.
II. STAREA ACTUALĂ A ELEVULUI 

Comportament cognitiv
- limbaj şi comunicare: vocabular sărac, posibilităţi de exprimare reduse, vorbire rară, ezitantă, încetinită; nu recunoaşte toate literele; în scris apar omisiuni şi înlocuiri de grafisme, nu face analiza şi sinteza fonematică; face confuzii vizuale ale literelor simetrice ,,b-d’’, inversiuni de litere, confuzii între consoanele surde şi sonore ,,p-b’’.
- matematică: Nu are formate deprinderile de numeraţie corectă în concentrul 0-30, nu înţelege noţiunea de număr compus, nu poate efectua operaţii de adunare şi scădere neoperând cu conceptele matematice. Realizează în plan concret mulţimi de obiecte, dar nu înţelege corespondenţa mulţime de obiecte - număr, decât cu sprijin permanent.
Autonomie personală şi socială:
- aria de autoservire: elevul are formate deprinderile de igienă personală, cunoaşte mediul ambiant şi acţiunile din regimul zilnic (mesele principale, activitatea şcolară, de joc, de odihnă). Prezintă carenţe în comportamentele motrice şi în gesturile social-utile de autogospodărire. Se îmbracă singur şi are grijă în mare măsură de de propria îmbrăcăminte.
- aria de socializare: elevul are o atitudine prietenoasă, s-a acomodat destul de repede unor reguli şcolare de grup, dezvoltând relaţii interpersonale,însă în privinţa achiziţiilor cognitive, progresele au fost minime.Se deplasează singur de acasă la şcoală şi invers deseori. Comunică cu colegii şi cu prietenii atăt cât să realizeze un climat de desfăşurare a activităţilor comune.
Psihomotricitate: elevul prezintă o coordonare şi o stabilitate a gesturilor şi mişcărilor sale corespunzătoare unei activităţi de învăţare eficientă, dar întâmpină dificultăţi în organizarea conduitelor şi structurilor perceptiv-motrice de spaţiu, lucru ce duce la slaba însuşire a citit-scrisului. Schema corporală este structurată parţial corect iar lateralitatea fixată.
III. EVALUARE INIŢIALĂ
Instrumente folosite în evaluare: fişa psihopedagogică, observaţia spontană şi dirijată,convorbirea individuală şi de grup,testul de motricitate Ozeretski, probe curiculare, matricele progresive Raven, testul Goodenongh etc.
Diagnostic:
- medical: clinic sănătos; psihologic: intelect liminar, Raven-QI-75; Goodenongh- QI-80; deficit de atenţie, percepţie slabă, labilitate emoţională; psihopedagogic:dificultăţi de învăţare - dislexo-disgrafie, discalculie, dificultăţi de orientare, organizare şi structurare spaţială; pedagogic: nu face faţă cerinţelor educaţionale; adaptare inferioară la cerinţele programei şcolare pentru clasa a-II-a şi a curriculumului, citire – scriere-calcul.
Capacităţi-competenţe- abilităţi- lacune- nevoi:
- competenţe sporite în desfăşurarea activităţilor ludice (respectă cu stricteţe regulile jocului şi duce la capăt sarcina didactică la nivelul propriu); 
- capacităţi relativ bune de învăţare comportamentală prin imitaţie;
- posibilităţi bune de comunicare orală,gestuală, expresivă;
- nevoia de afecţiune, de integrare, de modele socio-umane şi de sprijin gradat;
- toleranţă scăzută la frustrări,sociabilitate relativ bună;
- feed- back pozitiv în situaţiile de individualizare a sarcinilor de învăţare;
Intervenţii antecedente: elevul nu a mai beneficiat de un program de intervenţie personalizat anterior, în nici un domeniu al dezvoltării sale.
IV . DERULAREA PROGRAMULUI DE INTERVENŢIE
Domeniul de intervenţie: cognitiv, citire-scriere.

Motiv de referinţă: reducerea dificultăţilor de învăţare prin exersarea şi dezvoltarea capacităţilor instrumentale citit – scris
Scopul planului de intervenţie: La sfârşitul programului, elevul va fi capabil să identifice, să discrimineze, să opereze cu consoanele b-d-p în activitatea de citit- scris fără a face confuzii între ele.
Obiective pe termen scurt:
1. Formarea comportamentului de recunoaştere pe cale vizuală şi auditivă a locului sunetelor b-d- p, în cuvinte- 16. 11. 2023 - 21. 06. 2024;
2. Formarea capacităţii de fixare a sunetelor b-d-p prin citire şi sriere în spaţiul grafic, (izolat şi în cuvinte monosilabice, bisilabice, e.t.c.) -16. 11. 2023 - 21. 06. 2024;
3. Formarea comportamentului de operare cu consoanele b-d-p în activităţile de citit-scris, realizând o corelare deplină şi permanentă între ele- 16. 11. 2023 - 21. 06. 2024;
Nivelul de plecare: elevul cunoaşte majoritatea sunetelor, dar nu poate face analiza şi sinteza fonematică, confundă vizual literele simetrice, face inversiuni de litere. Datorită slabei organizări spaţiale, elevul întâmpină dificultăţi în perceperea grafemelor, aşadar în actul citirii şi cel al scrierii, nelegând simbolurile grafice fiind insuficient recunoscute.
Obiective pe termen lung:

1. Cunoaşterea intereselor şi a aptitudinilor elevului, necesare implicării în anumite activităţi pentru dezvoltarea unei personalităţi armonioase;

2. Conştientizarea de către elev a adevăratelor cauze ale comportamentului său şi identificarea principalelor căi de acţiune;

3. Formarea unui EU social, bazat pe o imagine şi stimă de sine conform posibilităţilor reale ale personalităţii.
Declanşarea activităţii :16.11. 2023
• Etape de realizare a activităţii:

• tipuri de activitate seriere, enumerare, scriere, transcriere.

• strategii: motivarea elevului prin susţinere afectivă pozitivă pe toată durata activităţilor din program; repetarea materialului în mod progresiv şi la intervale programate; utilizarea comunicării totale pentru formarea semnelor din limbajul mimico-gestual şi limbajului scris.

• metode: participative ale elevului, exersare.

Spaţiul de instruire: sala de clasă (dotată corespunzător). 

 EVALUARE FINALĂ-CRITERIALĂ
Criterii de evaluare minimale: 
- să identifice literele b,d,p prin recunoaşterea lor şi prin verbalizare;
- să discrimineze forma grafemelor b, d, p în orice context;
- să citească silabe, cuvinte monosilabice, bisilabice;
- să scrie după dictare cuvinte care conţin aceste litere;
Criterii de evaluare maximale:
- să citească propoziţii scurte formate din cuvinte care conţin literele b, d, p, în diferite poziţii;
- să scrie după dictare texte scurte, formate din propoziţii care conţin cuvinte în care se află grafemele b, d, p;
- să citească un text scurt la prima vedere;
Instrumente de evaluare:
- fişe de lucru individuale;
- probe curriculare;
- teste criteriale cu itemi pentru fiecare obiectiv în parte.
VI. CONCLUZII 
În urma evaluării rezultatelor obţinute după derularea programului de intervenţie pe o perioadă de şapte luni, s-a ajuns la concluzia că datorită exerciţiilor şi activităţilor simple, accesibile, desfăşurate în ritm propriu, elevul a depăşit în mare parte dificultăţile sale, dobândind o experienţă cognitivă superioară celei anterioare, înlăturând anumite bariere din calea dezvoltării sale. A fost nevoie în primul rând de formarea şi dezvoltarea structurii perceptiv-motrice de spaţiu, pentru ca apoi elevul să poată opera cu sunetele şiliterele b, d, p.
VII. RECOMANDĂRI 
Se constată că abilitarea elevului pe palierul motric conduce la diminuarea dificultăţilor de învăţare, iar reluarea unor sarcini deînvăţare şi a unor comportamente-ţintă sunt de un real folos în dezvoltarea deprinderilor de muncă independentă.
Se recomandă stimularea pozitivă, întărirea motivaţiei şi a încrederii în propriile forţe, precum şi reluarea unor anumite activităţi în vederea consolidării achiziţiilor dobândite.

